*L'Oiseau Blanc*
Kone ja miehistö postikortissa vuonna 1927.
Atlantin ylitykseen tarkoitettu reitti.
**L'Oiseau Blanc** (suom. *Valkolintu*) oli ranskalainen Levasseur PL.8 -tyyppinen kaksitasoinen lentokone, jolla Ensimmäisessä maailmansodassa palvelleet Charles Nungesser ja François Coli yrittivät ylittää ensimmäisinä ihmisinä Atlantin valtameri ilmasta käsin pysähtymättä. 8. toukokuuta 1927 yritetyn lennon aikana kone, Nungesser ja Coli kuitenkin katosivat. Konetta sekä miehistöä ei ole löydetty. Tämä tapahtui alle kaksi viikkoa ennen virallista maailman ensimmäistä Antlantin ylitystä lentokoneella.

Taustaa
-------

Vuonna 1919 New Yorkissa julkaistiin Orteigin palkinto, mikä tarkoitti 25 000 Yhdysvaltain dollarin palkintoa sille, joka ensimmäisenä ylittää Atlantin lentokoneella kuluvan viiden vuoden aikana. Koska kukaan ei tätä tehnyt, palkinto julkaistiin uudelleen vuonna 1924. Tällä kertaa palkintoa aikoi yrittää useampikin ihminen, mukaan lukien Charles Lindbergh.

François Coli aikoi yrittää Atlantin ylilentoa, mutta hänen parinsa loukkaantui vakavasti lento-onnettomuudessa vuonna 1926. Hänestä tuli navigoija Charles Nungesserin ylilentoyritykselle. Konetta oli muokattu siten, että siihen saisi tankattua polttoainetta 1 000 gallonaa (noin 3 800 litraa), mikä riittäisi noin 40 tunniksi. Nungesser asensi koneeseen myös hänen sodanaikaisen tunnuksensa hyvän onnen toivossa.

Katoaminen
----------

*L'Oiseau Blanc* nousi ilmaan 8. toukokuuta kello 5.17 aamulla paikallista aikaa Le Bourgetin pellolta, mistä se suuntasi Englannin kanaalin ja Irlannin ohitse kohti määränpäätään. Koneesta tehtiin useita silminnäkijähavaintoja, esimerkiksi kone nähtiin ennen aamuseitsemää Étretatin rannikolla yli 100 merimailin päässä lähtöpaikastaan. Viimeinen näköhavainto tehtiin Irlannissa puoli yhdentoista aikaan aamulla, minkä jälkeen kone katosi näkyvistä. Koneessa ei myöskään ollut radiota. Kone ei koskaan saapunut määränpäähänsä.

Koneen etsinnät aloitettiin. Etsintäoperaatioon osallistui laivoja ja lentokoneita Ranskasta, Yhdysvalloista ja Kanadasta, mutta konetta tai sen jäänteitä ei löydetty.

Katoamisen jälkeen
------------------

Koneen äänen väitetään kuuluneen Pohjois-Amerikan alueella vielä katoamisen jälkeenkin. Newfoundlandissa kuultiin lentokoneen ääni usean henkilön havainnosta, vaikkei alueella olisi pitänyt lentokoneita olla. Ainakin 16 ihmisen raportoidaan Newfoundlandissa havainneen lentokoneen, ja on spekuloitu, että kyseinen kone oli *L'Ouseau Blanc*. Myös Mainen osavaltiossa Yhdysvalloissa kuultiin samoihin aikoihin lentokoneen ääni, sekä etäinen törmäyksen ääni, jota ei tiettävästi kukaan tutkinut.

Ranskan hallitus julkaisi vuonna 1984 virallisen tutkimuksen katoamisesta, ja sen mukaan kone oli päässyt Newfoundlandiin asti. *The International Group for Historic Aircraft Recovery* (TIGHAR) mainitsi *L'Oiseau Blancin* olevan "historian merkittävin kadonnut lentokone".

Lähteet
-------

1. 1 2 3 4  Sherren, Reg: The mystery of the White Bird: Did two French flying adventurers racing to New York crash their plane in Newfoundland in 1927? *saltwire.com*.  24.5.2022. Saltwire. Viitattu 30.8.2023. (englanniksi)
2. 1 2 3  Monument L'Oiseau Blanc *atlasobscura.com*. Atlas Obscura. Viitattu 30.8.2023. (englanniksi)
3. 1 2 3 4 5 6  Finlay, Mark: The Mystery Of The L'Oiseau Blanc And Its French War Hero Pilots *simpleflying.com*.  22.11.2020. Simple Flying. Viitattu 30.8.2023. (englanniksi)
4. ↑  Hansen, Gunnar: The Unfinished Flight of the White Bird (Arkistoitu)  06/1980. Tighar:  Yankee Magazine. Viitattu 30.8.2023. (englanniksi)
5. ↑  Mooney, Michael J.: Chasing the Midnight Ghost *bostonmagazine.com*.  13.8.2017. Boston. Viitattu 30.8.2023. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:L'Oiseau Blanc